Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: [Melléklet a 18/1995. (VI. 6.) IKM rendelethez]
Paragraph Index: 443

2. Művészeti ismeretek 2.1. Művészeti anatómia követelményei — Tudja meghatározni az emberi test alapvető anatómiai jellemzőit, felépítését. — Tudja bemutatni csontvázon és rajzban illusztrálni a csontrendszer feladatát, összetételét, kapcsolatait, a test felosztását, az egyes csontformák szerepét funkciójuk szerint. — Tudja jellemezni az izomrendszert mint a test külső megjelenési formájának hordozóját, kialakítóját, az izmok összetételét, működését. — Tudja megnevezni a csontrendszert mozgató izmokat, megrajzolni vázlatosan külső formai megjelenésüket, felsorolni funkciójukat a test különböző területein és meghatározni felosztásukat. — Tudja definiálni az emberi test fejlődését és növekedési folyamatát. — Legyen tájékozott az ideális testarány változásokról a művészet tükrében. — Tudja meghatározni az arány szerepét a figura esztétikája terén és a látvány egészében. — Legyen képes alkalmazni az alkati sajátosságokat, eltéréseket, a korrekciós lehetőségeket az öltözék kialakításánál. — Legyen felkészült az anatómiai és ergonómiai kutatások szerepét, lényegét, a mérettáblázatok, méretrendszerek kialakításának elvét illetően. — Tudja alkalmazni az anatómiai ismereteket az öltözékek kialakítása során. 2.2. Színelmélet követelményei — Ismerje a színek jelentőségét életünkben. — Ismerje a színek tulajdonságait a fizika szempontjából, a színek felosztását a színérzet, a színjelleg szempontjából. 2000/78. szám — Tudja meghatározni és alkalmazni a színkeverés elvét, a színek tulajdonságait, a színkontrasztok, a színcsaládok, a színritmus jellemzőit. — Ismerje a színek hatásait: térhatás, pszichikai, fiziológiai hatások. — Legyen képes meghatározni a színekhez kapcsolódó asszociációkat, a színek jelentését (népi, társadalmi, vallási), bemutatni a szín és az egyéniség összefüggéseit. — Tudjon színeket összehangolni. — Tudja bemutatni a színek egymásra gyakorolt hatását, a színkombinációk hatásait, a színarányok szerepét adott felületen és egy ruhafelületen belül. — Alkalmazza a szín és a színfolt befolyásoló szerepét az öltözéken belül — a kiemelés, a felosztás, a kiegyensúlyozottság, az arányeltolódás lehetőségeit. — Tudja demonstrálni a folt és vonal jelentését, jelentőségét: a minta és szín érvényesülésével különböző helyzetekben (kiállításokon, divatbemutatókon) az öltözék színvariációs lehetőségeivel, a színsorok hatásaival, egymással való kapcsolatukkal, a mintakombinációkkal. — Ismerje az egyén színeit, a szín- és stílustanácsadás elvét. — Legyen képes javaslatot tenni személyre szólóan a legelőnyösebb külső és az öltözet összehangolására. 2.3. Művészettörténet követelményei — Tudja meghatározni a művészet fogalmát, kialakulását, a művészeti stílusokat, ismerje és tudja jellemezni a történelmi korszakokat. — Ismerje az egyes történelmi korszakok kronológiai rendjét, főbb történeti eseményeit és tudja jellemezni. — Ismerje és tudja jellemezni a gazdasági, társadalmi fejlődés kultúrára gyakorolt hatásait. — Ismerje az egyes stílusok jellemzőit: a formák és technikák fejlődését az építészet és társművészetek, a képzőművészet egyéb ágaiban. Tudjon leírást adni az egyes korszakok főbb műveiről. — Ismerje a művészeti stílusok viszonyát a történeti korszakfelosztáshoz, az egyes stílusok időbeni egymásutániságát, a korszakolás határainak problémáját. Az ókori kelet kultúrái, Mezopotámia, Egyiptom. Az ókori görög és római művészet. — Legyen tájékozott az ókori művészetek történeti hátterével kapcsolatos vallási, ideológiai kérdésekben, ismerje a fontosabb mitológiai tudnivalókat, irodalmi műveket. — Tudja jellemezni az ókor jelentős emlékeinek felépítését és díszítőelemeinek stílusát, az építőtechnika fejlődését. — Kövesse nyomon az ókori emberábrázolás vonásait a szobrászatban, a festészetben, a kompozíció, mozdulatábrázolás, arányrendszer, karakter- és jellemábrázolás összehasonlításával a legfontosabb alkotók és műveik alapján. Ókeresztény és bizánci művészet. A népvándorlás korának művészete, preromán művészet. A középkor művészete: román stílus, gótikus művészet. — Ismerje a középkori művészet történelmi-ideológiai hátterét. — Ismerje a keresztény templomtípusok és építészeti formák kialakulását, rendszerét, a román és gótikus stílus közötti különbségeket, a legfontosabb európai és magyar emlékeket. — Tudja jellemezni az építészet és a többi művészeti ág viszonyát: a szobrászat és a festészet fejlődését a két stílus emlékein. — Legyen tájékozott a városi központok, az udvari lovagi kultúra és az irodalom művészetre gyakorolt hatásait illetően. A reneszánsz művészete: — Tudja ismertetni a reneszánsz és a középkor összehasonlítása alapján a művészet és a gondolkodás új formáit. — Ismerje a reneszánsz két korszakának különbségeit, az ember- és valóságábrázolás új problémáit a legismertebb alkotók és műveik tükrében. — Tudja jellemezni Magyarország művészeti-diplomáciai kapcsolatait, kulturális helyzetét a középkori és a reneszánsz Európában. A barokk művészet: — Tudja ismertetni a reneszánsz és a barokk stílus különbségeit: az építészet új műfajait az európai újkor művészetében, a legfontosabb vezető területeket és központokat és ezek kisugárzását. — Tudja meghatározni a barokk stílus mibenlétének jellemzőit, a szobrászat, a festészet építészet, illetve a többi művészeti ág (bútor, ötvösség, iparművészet) viszonylatában. — Ismerje a barokk korban az abszolút monarchia fogalmát, a legfontosabb uralkodói központok életformáját, stílusteremtő alkotókat és alkotásokat. — Ismerje a magyarországi barokk művészet jellemzőit, a török hódoltság korszakát és hatásait. A klasszicizmus és a romantika, a XIX. század művészete. — Tudja jellemezni a klasszicizmus és az ókor feléledését a XIX. században, az építészet új követelményeit, a nagyvárosok, intézmények, iparosodás hatásait a művészetben. — Tudja jellemezni az építészet és a historizáló stílusok vonásait. — Legyen tájékozott a felvilágosodás és a XIX. századi filozófiai irányzatok hátterét illetően. — Ismerje a festészet és a szobrászat XIX. századi törekvéseit, az emberi pszichikum és egyéniség kérdéseit az ábrázolóművészetekben, a művészeti élet szerveződését (akadémiák, művésztársaságok, folyóiratok, irányzatok stb.). — A magyarországi művészetben ismerje a reformkor törekvéseit, a klasszicizmus és historizmus mestereit és műveit (építészet, festészet, szobrászat), az egyes irányzatokat Magyarország és az európai művészet viszonylatában. 2000/78. szám — Tudja jellemezni Budapest világvárossá fejlődését. — Akadémizmus a XIX. század festészetében, szobrászatában. Modern művészet: — Legyen tájékozott a századforduló új stílusalakítási törekvéseivel, művészeti irányzataival, a modern művészet kialakulásának körülményeivel kapcsolatban. — Ismerje a modern művészet mestereit, iskoláit, ezek művészetszervező törekvéseit és hatásukat a művészet ágaiban (iparművészet, ipari forma, bútor, üveg stb.). — Ismerje az avantgarde törekvések jellemzőit és hatásukat. 2.4. Népművészet követelményei — Tudja meghatározni a néprajz fogalmát és ismertetni történetét. — Tudja ismertetni a népművészeti műfajok kialakulását és jellemezni változásait. — Legyen képes a technikai civilizáció hatásainak jellemzésére. — Ismerje a népi mesterségeket és tudja jellemezni főbb vonásaikat. 2.5. Öltözködéstörténet követelményei Az öltözködés kezdetei, lepelruhák: — Tudja meghatározni az öltözködés kialakulásának hipotéziseit és jellemezni az öltözködés kezdeteit jelentő lepelruhák típusait: = egyiptomi ágyékkötő és ingruha, = asszír rojtos köpeny, = görög ing, = római tunika, tóga, = arab, afrikai, indiai lepelruha, = bizánci és ókeresztény viselet, = szabott ruhaváltozatok kezdetei a XII—XIII. században. Az európai román és gótikus viselet: — Tudja megfogalmazni a román és a gótikus viselet jellemzőit Európában és jellemezni a divat megjelenését, variánsait a XIV—XV. században, felsorolni a burgundi divat ismertetőjegyeit. A reneszánsz viselet: — Tudja jellemezni az olasz reneszánsz viselet darabjait a XV. század második felében, a reneszánsz változatait a XVI. században, az olasz, a német, a spanyol reneszánsz viselet ismertetőjegyeit. A barokk viselet: — Tudja felismerni a barokk viselet ismertetőjegyeit a XVII. században, jellemezni a 30 éves háború divatját, felsorolni a divatközpontokat (Franciaország, Németalföld, XIV. Lajos a Napkirály udvartartása), valamint bemutatni a francia divatipar megalapozásának történetét. A rokokó viselet: — Ismerje fel a rokokó viselet stílusjegyeit és változatait a XVIII. században: = regence, = XV. Lajos stílus, = copf stílus, = Marie Antoinette mint divatkirálynő, = polgári divat a XVIII. század végén, = angol hatás, felvilágosodás eszméi a divatban. A polgári divat a XIX. században: — Tudja jellemezni a francia forradalom és Napóleon hatását a divatra, a klasszicizmus és empire (1793—1814) reformját az öltözködésben és az életmódban, az antik eszményképek újjáélesztését, a Napóleon császári pompát, London új divatközponttá válását. — Ismerje fel a biedermeier főbb stílusjegyeit (1814— 1840). — Tudja Bécs divatközponttá válásának történetét. — Tudja definiálni a női és férfi szerep kettéválását. Historizmus a divatban: — Tudja felsorolni a historizmus divatjának ismertetőjegyeit (neobarokk, neorokokó 1840—1860). — Tudja jellemezni a női divat rangjelző szerepét az ingruhától a krinolinig, a férfi ruházat leegyszerűsödését, a turnür viseletet. — Legyen tájékozott a divat terjedéséről, megjelenítési formáiról (viseletrajzok, divatlapok), a divatcégek megjelenéséről, a XIX. század végéig, a francia haute couture kialakulásáról. A női divat reformja a XX. század elején (1896—1917): — Tudja jellemezni a szecessziós divatot, a női divat reformját a századfordulón (P. Poiret, Gazette du Bon- Ton). Az „art deco” (1910—1945): — Ismerje az „art deco” és a népi ízlés jellemzőit az 1920—1930-as években. — Tudja felsorolni a divatirányzatokat: Chanel és a garszon ideál, a sport lady, a konzervatív férfi ideál, az 1940-es évek ideálja, Hollyvood hatása. A fiatalok forradalma 1945 után: — Tudja jellemezni a pop art, a népies stílus, a hippizmus jelenségét, az öltözködés szerepének átalakulását az 1970-es években, a konfekció elterjedését, a rétegízlések kielégítését, a japán és punk hatást az 1980-as években, a sport szerepét, a márkanevek fétisizálását. — Ismerje napjaink nagy divatházait. A magyar viselet a honfoglalástól a XVIII. század végéig: — Tudja jellemezni a magyar viseletet a honfoglalástól a XVIII. század végéig. — Ismerje fel a keleti típusú öltözködést és harcmodort, a török hatást a XV. századtól kezdve. — Legyen tájékozott a XVII. századi jellegzetes magyar viseletről és átalakulásáról a XVIII. században. A magyar viselet a reformkortól napjainkig: — Ismerje a magyar viselet újjászületését a reformkorban és az 1860-as években. — Legyen tájékozott a magyar divattervezés kezdeteiről, a magyar díszruha változatairól 1867, 1869, 1916-ban. 2000/78. szám 2.6. Magyar népviseletek követelményei — Ismerje a magyar népviseletek eredetét, tudja jellemezni történeti korszakait, tájjellegét, megjelenési formáit: = régi magyar viseletek, paraszti öltözetek, = alföldi viseletek, = matyó viseletek, = felföldi viseletek, = dunántúli viseletek, = erdélyi viseletek, = magyarországi nemzetiségi viseletek, = magyar romantikus viseletek (népviseletek továbbélése mai öltözködésünkben).

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes